उपरोक्त मेले में उपस्थित जनसमूह को संबोधित करते हुए डाॅ. उदित राज जी ने कहा कि जहां भी उपरोक्त कार्यक्रमों हेतु मेरी जरूरत होगी मैं 24 घंटे उपलब्ध रहूंगा। उन्होंने कहा कि हर मां-बाप का सपना होता है कि उनके बच्चों को पढ़ाई-लिखाई के बाद रोजगार मिल जाए लेकिन ट्रेनिंग के अभाव में युवाओं को अच्छे रोजगार के अवसर उपलब्ध नहीं हो पाते हैं। इसी बात को मद्देनजर रखते हुए उपरोक्त कार्यक्रम आयोजित किया गया है। उन्होंने उत्कृष्ट कार्य करने के लिए सरस्वती एकाउंटेट साफ्टवेयर प्रा. लि. और हील फाउंडेशन की टीम को प्रोत्साहित किया। उन्होंने कहा कि ट्रेनिंग के उपरांत हम क्षेत्र में ही रोजगार मेले का आयोजन करके इन्हें रोजगार दिलवाएंगें। उन्होंने कहा कि महिलाओं को भारी संख्या में ट्रेनिंग लेकर रोजगार प्राप्त करके घर के आर्थिक विकास में भी योगदान करना चाहिए। जब तक इनकी भागीदारी आर्थिक विकास में नहीं होगी तब तक हमारा देश तरक्की नहीं कर सकता।